I Abàsii, Abàsiti o Abàsidi , anca denomenai Całifato Abàsia, i zera na dinastia całifałe musulmana che ła ghea goernà el mondo islamego dal 750 al 1258, e dopo tochi de sto mondo intrà el 1261 e el 1517. El so całifato el cuerzea na àrea de 11,1 milioni de km² e el zera uno dei inperi pì espandesti de senpre, el secondo inte ła istòria islàmega dopo a cheło omayyade . I tołe el so nome da al-ʿAbbās b. ʿAbd al-Muṭṭalib - zio da ła parte del pare del profeta Maometo e trizàvoło del fondador de ła dinastia - che se conta che el se gàpia convertio a ła rełijon inte ła cuała el credea so nevodo inte na data che no ła ze ben preciza e che i Abàsii i datava a ła sera prima de ła concuista de ła Meca da parte dei musulmani . Dal momento che i primi całifi - vicari del profeta inte el so èsar cao pułìtego de ła islàmega - i zera stai i 4 całifi denomenai "ortodosi" inte el perìodo intrà el 632 e el 661, e che intrà el 661 e el 750 i ghea goernà la Comunità islàmega ła dinastia àraba dei Omayyadi, goernando da ła so capitałe de Damasco, i Abàsii i ze par-tanto stai ła tersa dinastia àraba che ła ga tegnesto-sù el mondo islàmego Balbale, Abigail Krasner. Dissertatio in universitate Harvardense, ano 2012. Halm, Heinz. C. H. Beck, 2004. ISBN 340650843X Kennedy, Hugh N. Barnes and Noble, 1981. ISBN 0389200182 Le Strange, Guy. Typographeum Clarendonum, 1900.